A nyílsebzette madár
Tollas nyíl ütött sebet a kis madáron, 
lehull s miközben szép szemét halálos álom 
fátylazza, csapdos és fergődve felkiált: 
„S még én segítem így röpülni a halált! 
       Szörny emberek! a tollunkból kitéptek, 
hogy jobban szálljanak e gyilkos, karcsú gépek. 
De irgalmatlan faj, csak el ne bízd magad, 
akár miénk, olyan lesz sorsod, oly kegyetlen, 
Japét vad gyermeke mindig fegyvervasat 
       kovácsol majd testvére ellen!”

Versek